HU Az Európai Unió Hivatalos Lapja C 18/40

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló 94/22/EK európai parlamenti és tanácsi irányelv (1) alapján

(Hirdetmény folyékony vagy gáznemű szénhidrogének bányászati kutatására vonatkozó engedély – ún. „Permis de Lyon–Annecy” – iránti kérelemről)

(EGT-vonatkozású szöveg)

2010/C 18/14

2009. január 15-i kérelmében a Schuepbach Energy LLC társaság – székhelyének címe: 2651 North Harwood, suite 570 Dallas, TX 75201, UNITED STATES OF AMERICA – folyékony vagy gáznemű szénhidrogének bányászati kutatására jogosító engedélyért – ún. „Permis de Lyon–Annecy” – folyamodott hároméves időtartamra, körülbelül 3 800 négyzetkilométernyi, Ain, Isère, Rhône, Savoie és HauteSavoie megyében fekvő területre.

Az engedélykérelem tárgyát képező terület határvonalát az újfokban (gr) megadott földrajzi koordinátáikkal meghatározott alábbi pontokat felsorolásuk sorrendjében összekötő hosszúsági és szélességi körök ívei alkotják (kezdő meridiánnak a párizsi hosszúsági kört véve).

Pont Földrajzi hosszúság újfokban Földrajzi szélesség újfokban A pont = a 4,60 gr K hosszúsági kör metszéspontja a Franciaország és Svájc közötti határral B 4,60 gr K 51,10 gr É C 4,50 gr K 51,10 gr É D 4,50 gr K 51,00 gr É E 4,30 gr K 51,00 gr É F 4,30 gr K 50,90 gr É G 4,20 gr K 50,90 gr É H 4,20 gr K 50,70 gr É I 2,80 gr K 50,70 gr É J 2,80 gr K 50,80 gr É K 2,90 gr K 50,80 gr É L 2,90 gr K 51,00 gr É M 3,00 gr K 51,00 gr É N 3,00 gr K 51,10 gr É O 3,30 gr K 51,10 gr É P 3,30 gr K 51,00 gr É Q 3,50 gr K 51,00 gr É R 3,50 gr K 50,80 gr É S 3,90 gr K 50,80 gr É T 3,90 gr K 51,10 gr É U 4,30 gr K 51,10 gr É V pont = a 4,30 gr K hosszúsági kör metszéspontja a Franciaország és Svájc közötti határral A V ponttól az A pontig = a Franciaország és Svájc közötti határ

A kérelmek benyújtása és az engedély kiadásának feltételei

A kezdeti kérelem és a versengő kérelmek benyújtói kötelesek igazolni, hogy teljesülnek a bányászati engedélyekről és a földfelszín alatti tárolási engedélyekről szóló, 2006. június 2-i 2006-648. sz. rendelet [décret] (Journal officiel de la République française, 2006. június 3.) 4. és 5. cikkében meghatározott feltételek.

E hirdetmény közzétételétől számítva kilencven napon belül az érdekelt társaságok versengő kérelmet nyújthatnak be az Európai Közösségek Hivatalos Lapja 1994. december 30-i C 374. számának 11. oldalán közzétett, a szénhidrogén-bányászati engedélyek franciaországi megszerzéséről szóló hirdetményben összefoglalt szabályok szerint, amelyeket a bányászati engedélyekről és a földfelszín alatti tárolásra vonatkozó engedélyekről szóló 2006-648 sz. rendelet állapított meg. A versengő kérelmeket a bányászati miniszternek kell címezni, és az alább megadott címre kell beküldeni.

A kezdeti és a versengő kérelmekről a bányászati engedélyek odaítélésének a fenti rendelet 6. cikkében meghatározott kritériumai alapján születik döntés, legkésőbb 2011. január 15-én.

A tevékenység gyakorlásának és megszüntetésének feltételei és követelményei

A kérelmezők figyelmébe ajánljuk a bányászati törvénykönyv (Code minier) 79. és 79.1. sz. cikkét és a bányászati munkákról, a földfelszín alatti tárolási munkákról, valamint a bányák és a földfelszín alatti tárolás felügyeletéről szóló, 2006. június 2-i 2006-649. sz. rendeletet [décret] (Journal Officiel de la République Française, 2006. június 3.).

További felvilágosításért forduljon a környezetvédelmi, energiaügyi, fenntartható fejlődési és tengerügyi, a zöld technológiákért és az éghajlattal kapcsolatos tárgyalásokért felelős minisztériumhoz: ministère de l'écologie, de l'énergie, du développement durable et de la mer, en charge des technologies vertes et des négociations sur le climat (Direction générale de l'énergie et climat, Direction de l'énergie, Sous-direction de la sécurité d'approvisionnement et des nouveaux produits énergétiques bureau exploration production des hydrocarbures), Arche de La Défense Paroi Nord, 92055 La Défense Cedex, FRANCE (Tel. +33 140819537, Fax +33 140819529).

A fent említett jogszabályok szövege megtekinthető a Légifrance honlapon: http://www.legifrance.gouv.fr

(1) HL L 164., 1994.6.30.